3. pielikums
Ministru kabineta
2018. gada 12. jūnija
noteikumiem Nr. 333

**Administratīvās vērtēšanas kritēriji**

| **Nr.****p. k.** | **Kritērijs** | Jā | Nē | NA\* | P/N\*\* |
| --- | --- | --- | --- | --- | --- |
| **1.** | **Projekta atbilstības kritēriji**  |
| 1.1. | projekta iesniedzējs atbilst Ministru kabineta 2018. gada 12. jūnija noteikumu Nr. 333 "Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana ar viedajām pilsētvides tehnoloģijām" nolikums" (turpmāk – noteikumi) 4. punktā minētajam statusam  |  |  |  | N |
| 1.2. | projekta iesniegums ir: |  |  |  |  |
| 1.2.1. | iesniegts elektroniska dokumenta veidā, un uz tā ir drošs elektroniskais paraksts un laika zīmogs (attiecināms, ja projekta iesniegums iesniegts elektroniska dokumenta veidā) |  |  |  | N |
| 1.2.2. | iesniegts rakstveidā, un to ir parakstījusi atbildīgā amatpersona vai tās pilnvarota persona (attiecināms, ja projekta iesniegums iesniegts papīra dokumenta veidā) |  |  |  | N |
| 1.2.3. | ievietots slēgtā iepakojumā (attiecināms, ja projekta iesniegums iesniegts rakstveidā) |  |  |  | N |
| 1.2.4. | nosūtīts pa pastu kā ierakstīts sūtījums (attiecināms, ja projekta iesniegums iesniegts papīra dokumenta veidā) |  |  |  | N |
| 1.3. | projekta iesniegums ir iesniegts Vides investīciju fonda noteiktajā termiņā  |  |  |  | N |
| 1.4. | projekta iesnieguma veidlapā ir sniegta visa prasītā informācija par projekta iesniedzēju |  |  |  | P |
| 1.5. | projektā iekļautās aktivitātes atbilst noteikumu mērķim (noteikumu 2. punkts) un noteikumu 5., 22. un 24. punktam |  |  |  | P |
| 1.6. | projekts tiks īstenots Latvijas Republikā, apdzīvotā vietā, kurai piešķirts pilsētas statuss atbilstoši Administratīvo teritoriju un apdzīvoto vietu likumam |  |  |  | N |
| 1.7. | projekta iesnieguma veidlapā ir norādīta projekta īstenošanas vieta un adrese |  |  |  | P |
| 1.8. | projekta iesniedzējs atbilst noteikumu 14., 15. un 16. punktā minētajiem nosacījumiem (prasības projekta iesniedzējam) |  |  |  | P |
| 1.9. | projekta iesnieguma veidlapā sniegts projekta nepieciešamības un aktivitāšu piemērotības pamatojums un atbilstība šo noteikumu 24. punktam, raksturota projekta mērķa grupa un sasniegto rezultātu uzturēšana pēc projekta pabeigšanas, nosaukti un raksturoti projekta aktivitāšu īstenošanai plānotie iepirkumi, sniegts galveno iekārtu specifikācijas un projekta inovācijas raksturojums |  |  |  | P |
| 1.10. | projekta īstenošanas termiņš atbilst noteikumu 10. punktā minētajam nosacījumam, un projekta iesnieguma veidlapā ir norādīts projekta īstenošanas laiks (mēnešos) |  |  |  | P |
| 1.11. | projekta iesnieguma veidlapā ir norādīti projektā sasniedzamie rādītāji un pamatoti sasniedzamie CO2 samazinājuma, no atjaunojamiem energoresursiem saražotās enerģijas daudzuma un plānotā patērētās enerģijas apjoma samazinājuma rādītāji, ievērojot noteikumu 9. un 11. punktu |  |  |  | P |
| 1.12 | projekta iesnieguma veidlapā ir sniegts projekta ietekmes uz klimata pārmaiņām un projekta ietekmes uz gaisa kvalitāti raksturojums |  |  |  | P |
| 1.13. | projekta iesnieguma veidlapā ir raksturota projekta atbilstība pašvaldības apstiprinātajos dokumentos noteiktajām prioritātēm klimata un enerģētikas mērķu sasniegšanai, sniegta informācija par energopārvaldības sistēmas esību |  |  |  | P |
| 1.14. | projekta iesnieguma veidlapā ir raksturota projekta ieviešanas un vadības kapacitāte, identificēti un raksturoti projekta ieviešanas riski un pasākumi projekta ieviešanas risku mazināšanai |  |  |  | P |
| 1.15. | projekta iesnieguma veidlapā ir norādīta projekta īstenošanas gatavības pakāpe |  |  |  | P |
| 1.16. | projekta iesnieguma veidlapā ir atzīmēti un aprakstīti demonstrēšanas un publicitātes pasākumi atbilstoši noteikumu 64. un 65. punktam |  |  |  | P |
| 1.17. | projektam pieprasītais finanšu instrumenta finansējuma apjoms atbilst šo noteikumu 17. punktā minētajam apjomam |  |  |  | P |
| 1.18. | projektā pieļaujamā finanšu instrumenta atbalsta intensitāte nepārsniedz šo noteikumu 18. punktā minēto apjomu |  |  |  | P |
| 1.19. | projekta iesniegumā lietotā naudas vienība ir *euro* |  |  |  | P |
| 1.20. | projektā iekļautās attiecināmās izmaksas, to ierobežojumi un nosacījumi atbilst noteikumu 26., 28., 29. un 30. punktam |  |  |  | P |
| 1.21. | projekta iesnieguma veidlapā precīzi ir aizpildīta 5. sadaļa |  |  |  | P |
| 1.22. | projekta iesnieguma veidlapā precīzi ir aizpildīta 6. sadaļa |  |  |  | P |
| **2.** | **Projekta iesnieguma noformējuma atbilstības kritēriji** |
| 2.1. | projekta iesniegums ir sagatavots latviešu valodā un datorrakstā |  |  |  | P |
| 2.2. | projekta iesnieguma veidlapa ir pilnībā aizpildīta |  |  |  | P |
| 2.3. | ir iesniegti visi papildus iesniedzamie dokumenti atbilstoši noteikumu 36.2. apakšpunktam |  |  |  | P |
| 2.4. | papildus iesniedzamie dokumenti ir sagatavoti latviešu valodā vai arī, ja tie nav latviešu valodā, tiem ir pievienots apliecināts tulkojums latviešu valodā |  |  |  | P |
| 2.5. | prasības, kas attiecas tikai uz tiem projektu iesniegumiem, kas iesniegti elektroniska dokumenta veidā: |  |  |  |  |
| 2.5.1. | uz elektroniskā dokumenta ir drošs elektroniskais paraksts un laika zīmogs, papildus iesniedzamo dokumentu oriģināli ir parakstīti katrs atsevišķi ar autora drošu elektronisko parakstu un ir apliecināti ar laika zīmogu pirms projektu iesniegumu pieņemšanas termiņa beigām. Ja papildus iesniedzamie dokumenti ir dokumentu kopijas, tie ir apliecināti ar projekta iesniedzēja drošu elektronisko parakstu un laika zīmogu pirms projektu iesniegumu pieņemšanas termiņa beigām |  |  |  | P |
| 2.5.2. | elektroniskais dokuments ir sagatavots *DOC*, *DOCX*, *XLS*, *XLSX*, *PDF*, *JPG*, *JPEG* vai *TIFF* datņu formātā |  |  |  | P |
| 2.6. | prasības, kas attiecas tikai uz tiem projektu iesniegumiem, kas iesniegti papīra dokumenta veidā: |  |  |  |  |
| 2.6.1. | ir iesniegts projekta iesnieguma oriģināleksemplārs vai kopija, kas sagatavota un apliecināta normatīvajos aktos noteiktajā kārtībā  |  |  |  | P |
| 2.6.2. | projekta iesniegums papīra dokumenta veidā ir identisks ar projekta iesniegumu elektroniskā formā, kas pievienots elektroniskajā datu nesējā (CD, zibatmiņa) un sagatavots *DOC*, *DOCX*, *XLS*, *XLSX*, *PDF, JPG, JPEG* vai *TIFF* datņu formātā |  |  |  | P |
| 2.6.3. | projekta iesnieguma oriģināleksemplārs vai tā kopija ir cauršūts (caurauklots) normatīvajos aktos noteiktajā kārtībā |  |  |  | P |
| 2.6.4. | visas projekta iesnieguma lapas ir secīgi numurētas |  |  |  | P |

Piezīmes.

1. \* Nav attiecināms.

2. \*\* P – kritērijs ir precizējams; N – kritērijs nav precizējams.